CELEX: 32010D0228
Language: mt
Date: 2010-04-21 00:00:00
Title: 2010/228/: Deċiżjoni tal-Kummissjoni tal- 21 ta’ April 2010 li tawtorizza t-tqegħid fis-suq ta’ polpa u konċentrat tal-frott Morinda citrifolia bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (notifikata bid-dokument numru C(2010) 2397)

23.4.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 102/49
               
            DEĊIŻJONI TAL-KUMMISSJONI
      tal-21 ta’ April 2010
      li tawtorizza t-tqegħid fis-suq ta’ polpa u konċentrat tal-frott Morinda citrifolia bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill
      (notifikata bid-dokument numru C(2010) 2397)
      (It-test bl-Ingliż biss huwa awtentiku)
      (2010/228/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel ġdid u l-ingredjenti tal-ikel il-ġdid (1), u partikolarment l-Artikolu 7 tiegħu,
      Billi:
      
                  (1)
               
               
                  Fl-20 ta’ April 2006 Tahitian Noni International Inc. għamlet talba lill-awtoritajiet kompetenti tal-Belġju biex tqiegħed il-polpa u l-konċentrat tal-frott tal-Morinda citrifolia fis-suq bħala ingredjent ġdid għall-ikel.
               
            
                  (2)
               
               
                  Fit-28 ta’ Frar 2007, il-korp kompetenti għall-valutazzjoni tal-ikel tal-Belġju ħareġ l-ewwel rapport ta’ evalwazzjoni tiegħu. F’dak ir-rapport dan wasal għall-konklużjoni li l-użu tal-polpa u l-konċentrat tal-frott Morinda citrifolia bħala ingredjent alimentari kien aċċettabbli.
               
            
                  (3)
               
               
                  Il-Kummissjoni għaddiet dan l-ewwel rapport ta’ evalwazzjoni lill-Istati Membri kollha nhar it-28 ta’ Marzu 2007.
               
            
                  (4)
               
               
                  Fi żmien il-perjodu ta’ 60 jum stipulat fl-Artikolu 6(4) tar-Regolament (KE) Nru 258/97, tressqu oġġezzjonijiet motivati għat-tqegħid fis-suq tal-prodott skont din id-dispożizzjoni.
               
            
                  (5)
               
               
                  Għalhekk, l-Awtorità Ewropea dwar is-Sikurezza Alimentari (l-EFSA) ġiet ikkonsultata fis-7 ta’ Novembru 2007.
               
            
                  (6)
               
               
                  Fit-13 ta’ Marzu 2009, l-EFSA fl-“Opinjoni Xjentifika tal-Bord fuq in-Nutriment u l-Allerġiji tal-Prodotti tad-Dieta fuq talba mill-Kummissjoni Ewropea dwar is-sigurtà tal-polpa u l-konċentrat tal-frott ‘Morinda citrifolia (Noni)’ ” bħala ingredjent tal-ikel ġdid waslet għall-konklużjoni li l-polpa u l-konċentrat tal-frott Noni kien sigur għall-popolazzjoni ġenerali.
               
            
                  (7)
               
               
                  Fuq il-bażi tal-evalwazzjoni xjentifika, ġie stabbilit li l-polpa u l-konċentrat tal-frott Morinda citrifolia (Noni) jikkonformaw mal-kriterji stipulati fl-Artikolu 3(1) tar-Regolament (KE) Nru 258/97.
               
            
                  (8)
               
               
                  Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      Il-polpa u l-konċentrat tal-frott Morinda citrifolia (Noni) kif speċifikat fl-Anness I jista’ jitqiegħed fis-suq tal-Unjoni bħala ingredjent alimentari ġdid għall-użi mniżżla fl-Anness II.
      Artikolu 2
      L-isem tal-polpa tal-frott Morinda citrifolia awtorizzat minn din id-Deċiżjoni dwar l-ittikkettjar tal-oġġetti tal-ikel li fihom din il-polpa għandu jkun “polpa tal-frott Morinda citrifolia” jew “polpa tal-frott Noni”.
      L-isem tal-konċentrat tal-frott Morinda citrifolia awtorizzat minn din id-Deċiżjoni dwar l-ittikkettjar tal-oġġetti tal-ikel li fihom dan il-konċentrat għandu jkun “konċentrat tal-frott Morinda citrifolia” jew “konċentrat tal-frott Noni”.
      Artikolu 3
      Din id-Deċiżjoni hija indirizzata lil Tahitian Noni International Inc., 333 West River Park Drive, Provo, Utah 84604, l-Istati Uniti tal-Amerika.
      
         Magħmul fi Brussell, il-21 ta’ April 2010.
         
            
               Għall-Kummissjoni
            
            John DALLI
            
               Membru tal-Kummissjoni
            
         
      
      
         (1)  ĠU L 43, 14.2.1997, p. 1.
      
         ANNESS I
         
            Speċifikazzjonijiet tal-polpa u l-konċentrat tal-frott Morinda citrifolia
            
         
         Deskrizzjoni:
         Il-frott Morinda citrifolia nħasad bl-idejn. Iż-żerriegħa u l-qoxra jinfirdu b’mod mekkaniku mill-frott f’polpa. Wara l-pasturizzazzjoni, il-polpa tiġi ppakkjata f’kontenituri li mhumiex settiċi u maħżuna f’kundizzjonijiet kesħin.
         Il-konċentrat tal-Morinda citrifolia jitħejja mill-polpa tal-M. citrifolia permezz ta’ trattament b’enżimi pektinolitiċi (50-60 °Ċ għal siegħa-sagħtejn). Imbagħad il-polpa tissaħħan biex tmewwet il-pectinases imbagħad titkessaħ mill-ewwel. Il-meraq jinfired f’karaffa ċentrifuga. Wara, il-meraq jinġabar u jiġi pasturizzat, qabel ma jiġi kkonċentrat f’evaporatur vakwu minn brix ta’ 6 sa 8 għal brix ta’ 49 sa 51 fil-konċentrat finali.
         
                     Kompożizzjoni tal-polpa u l-konċentrat tal-frott Morinda citrifolia
                     
                  
               
                     Indewwa
                  
                  
                     89 – 93 %
                  
                  
                     48 – 53 %
                  
               
                     Proteina
                  
                  
                     < 0,6 g/100 g
                  
                  
                     3 – 3,5 g/100 g
                  
               
                     Xaħam
                  
                  
                     < 0,2 g/100 g
                  
                  
                     < 0,04 g/100 g
                  
               
                     Irmied
                  
                  
                     < 1 g/100 g
                  
                  
                     4,5 – 5 g/100 g
                  
               
                     Karboidrati totali
                  
                  
                     5 – 10 g/100 g
                  
                  
                     37 – 45 g/100 g
                  
               
                     Fruttosi
                  
                  
                     0,5 – 2 g/100 g
                  
                  
                     9 – 11 g/100 g
                  
               
                     Glukożju
                  
                  
                     0,5 – 2 g/100 g
                  
                  
                     9 – 11 g/100 g
                  
               
                     Fibra tad-dieta
                  
                  
                     1,5 – 3 g/100 g
                  
                  
                     1,5 – 5 g/100 g
                  
               
                     5,15-dimethylmorindol (*)
                     
                  
                  
                     0,19 – 0,20 μg/mL
                  
                  
                     0,11 – 0,77 μg/mL
                  
               
                     Lucidin (*)
                     
                  
                  
                     Ma jistax jinstab
                  
                  
                     Ma jistax jinstab
                  
               
                     Alizarin (*)
                     
                  
                  
                     Ma jistax jinstab
                  
                  
                     Ma jistax jinstab
                  
               
                     Rubiadin (*)
                     
                  
                  
                     Ma jistax jinstab
                  
                  
                     Ma jistax jinstab
                  
               
            (*)  Permezz ta’ metodu HPLC-UV żviluppat u vvalidat mill-applikant għall-analiżi ta’ antrakinoni fil-polpa u l-konċentrat tal-Morinda citrifolia
         
         Il-limiti ta’ detezzjoni: 2,5 ng/mL (5,15 dimethylmorindol); 50,0 ng/mL (lucidin); 6,3 ng/mL (alizarin) u 62,5 ng/mL (rubiadin).
      
      
         ANNESS II
         
            Użi tal-polpa u l-konċentrat tal-frott Morinda citrifolia
            
         
         
                     Grupp ta’ Użu
                  
                  
                     Livell ta’ użu massimu tal-frott Morinda citrifolia
                     
                  
               
                     polpa
                  
                  
                     konċentrat
                  
               
                     Ħelu
                  
                  
                     45 g/100 g
                  
                  
                     10 g/100 g
                  
               
                     Bars taċ-ċereali
                  
                  
                     53 g/100 g
                  
                  
                     12 g/100 g
                  
               
                     Taħlitiet tax-xorb nutrittiv bi trab (piż xott)
                  
                  
                     53 g/100 g
                  
                  
                     12 g/100 g
                  
               
                     Xorb bil-karbonat
                  
                  
                     11 g/100 g
                  
                  
                     3 g/100 g
                  
               
                     Ġelat u sorbet
                  
                  
                     31 g/100 g
                  
                  
                     7 g/100 g
                  
               
                     Jogurt
                  
                  
                     12 g/100 g
                  
                  
                     3 g/100 g
                  
               
                     Biskuttini
                  
                  
                     53 g/100 g
                  
                  
                     12 g/100 g
                  
               
                     Pannozzi, kejkijiet u pastini
                  
                  
                     53 g/100 g
                  
                  
                     12 g/100 g
                  
               
                     Ċereali għall-fatra (qamħ sħiħ)
                  
                  
                     88 g/100 g
                  
                  
                     20 g/100 g
                  
               
                     Ġammijiet u ġelijiet (preżervati tal-frott)
                  
                  
                     
                         (*) 133 g/100 g
                  
                  
                     30 g/100 g
                  
               
                     Pejst tal-ħelu, mili u ġelu
                  
                  
                     31 g/100 g
                  
                  
                     7 g/100 g
                  
               
                     Zlazi mħawwra, pikles, grejvi u kondimenti
                  
                  
                     88 g/100 g
                  
                  
                     20 g/100 g
                  
               
                     Supplimenti tal-ikel (skont id-Direttiva 2002/46/KE tal-Parlament Ewropew u tal-Kunsill (1))
                  
                  
                     26 g f’kull doża ta’ kuljum kif rakkomandat mill-manifattur
                  
                  
                     6 g f’kull doża ta’ kuljum kif rakkomandat mill-manifattur
                  
               
            (*)  Imsejjes fuq il-kwantità ta’ qabel l-ipproċessar biex jiġi magħmul prodott finali ta’ 100 g.
         
            (1)  ĠU L 183, 12.7.2002, p. 51.